L'Ajuntament de Sagunt homenatja els treballadors jubilats d'enguany
22 de desembre 2017

​ ![](/media/tb1msunk/52img_0133_cuerpo.jpg)

L'Ajuntament de Sagunt ha homenatjat este matí els tres treballadors jubilats d'enguany. Com és tradició, l'Ajuntament oferix un acte a aquelles persones que han dedicat part de la seua vida laboral prestant servei al Consistori.

L'alcalde de Sagunt, Quico Fernández, ha lliurat una placa als tres jubilats del 2017 que són María Isabel Morales López, del departament de Serveis Socials; Miguel Gavarda Oliveros, del departament d'Urbanisme; i José Manuel Oliva Furió, del Consell Local Agrari.

![](/media/5eegdlgj/52img_0129_cuerpo.jpg)  
 

Fernández ha dedicat unes paraules a tots ells: “**He tingut la sort de treballar amb alguns de vosaltres, que heu tingut una vida laboral extensa i açò és una cosa que sempre s'ha d'agrair. Heu tingut la sort de fer una cosa tan interessant com és treballar al servei dels ciutadans i ciutadanes. Si ho assumim així cadascun de nosaltres que treballem en la funció pública, en la mesura de cadascuna de les àrees, al llarg de la vostra vida laboral heu contribuït al fet que l'ajuntament i la ciutat funcionen millor. Est ha de ser un motiu de satisfacció**”.

 ![](/media/0ufkuq2p/52img_0130_cuerpo.jpg)

L'alcalde espera que “**esta haja sigut vostra casa, que us hageu trobat a gust, que els vostres drets com a treballadors hagen sigut sempre respectats, que hageu tingut el suport dels vostres companys i, sobretot, esperem que a partir d'ara tingueu una vida plena de salut, de felicitat, de temps per a compartir-ho amb els vostres, que siga una vida plena d'activitat, i parle en nom de tota la institució**”.

![](/media/exons55r/52img_0132_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-els-treballadors-jubilats-d-enguany/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-els-treballadors-jubilats-d-enguany/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-els-treballadors-jubilats-d-enguany/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-els-treballadors-jubilats-d-enguany/)